Diari Oficial de la Generalitat Valenciana


Sumari del DOGV 2453, del 20-02-1995 (1995/833882)

RESOLUCIÓ de 30 de novembre de 1994, del director general de Promoció Cultural, per la qual s'acorda la inclusió de la Col·lecció Documental de Registres Notarials en l'Inventari General de Béns Mobles del Patrimoni Històric Espanyol.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2453

Data del DOGV
:   20-02-1995

Secció del DOGV
:   ALTRES DISPOSICIONS

Número del document
:   1995/833882


Data del document
:   30-11-1994

Organisme emissor
:   Conselleria de Cultura

Tipus de document
:   Resolució

RESOLUCIó de 30 de novembre de 1994, del director general de Promoció Cultural, per la qual s'acorda la inclusió de la Col·lecció Documental de Registres Notarials en l'Inventari General de Béns Mobles del Patrimoni Històric Espanyol.   
Vista la petició presentada el 17 de juliol de 1986 per a incloure en l'Inventari General de Bens Mobles una col·lecció documental de registres notarials composta per 660 protocols. Vist que la Direcció General de Cultura, tot tenint en compte el valor històric i la importància d'aquesta col·lecció, amb data de 20 d'octubre de 1986, acordà la incoació de l'expedient corresponent per a la seua inclusió en l'Inventari General de Béns Mobles del Patrimoni Històric Espanyol. Vist que l'acord es va comunicar a l'interessat i al Ministeri de Cultura per a la seua anotació provisional, i que el 3 de desembre de 1986 el Ministeri de Cultura comunicava a la Direcció General de Patrimoni Artístic l'anotació preventiva de l'esmentada col·lecció.   
Considerant que d'acord amb allò establert en l'article 26.3 de la Llei 16/85, de 25 de juny, de Patrimoni Històric Espanyol; l'article 29.2 del Reial Decret 111/86, d'acord amb la nova redacció donada pel RD 64/1994; i l'article 13.10 del Decret 35/94, de 21 de febrer, del Govern Valencià, pel qual s'estableix el Reglament Orgànic i Funcional de la Conselleria de Cultura, segons el qual la Direcció General de Promoció Cultural es l'òrgan competent per resoldre el present cas, per tenir atribuïda legalment la protecció del Patrimoni Bibliogràfic i Documental en l'àmbit territorial de la Comunitat Valenciana, i de conformitat amb l'article 26.1 de la Llei 16/85, de 25 de juny, del Patrimoni Històric Espanyol; l'article 29.2 del Reial Decret 111/1986, de 10 de gener, de desenvolupament parcial de la Llei 16/85, d'acord amb la nova redacció donada pel RD 64/1994; i la Llei de Procediment Administratiu, he resolt:  
Primer  
Acordar que la Col·lecció documental de Registres Notarials s'incloga en l'Inventari General de Béns Mobles del Patrimoni Històric Espanyol, la qual es descriu tot seguit:  
Denominació: Col·lecció documental de Registres Notarials.  
Descripció: col·lecció de registres notarials composta per 660 volums de diferents notaris des de 1436 fins a 1775, que són els següents:  
 Notaris Dates Volums  
 Bataller, Miquel 3057-0683 22  
 Bodi, Bertomeu 9522-2252 65  
 Rius, Miquel 4099-1593 9  
 Avenar, Lluís 9432-2160 18  
 Torres de Vener, Pere 6579-0260 82  
 Guardiola, Joan 7706-9530 65  
 Tarrasa, Gregori 3669-3457 18  
 Roiz, Pere Geroni 8617-6837 43  
 Godes, Pere 5443-9297 52  
 Trilles, Jaume 8003-5451 64  
 Torrosella, Pere 0338-4530 85  
 Juste, Nicolau 8487-9705 72  
 Ferrer, Antoni 1648 1  
 Molina, Geroni 4450-1528 71  
 Enrich, Miquel 8448-5579 54  
 Gaçull, Gaudenci 8389-7706 82  
 Flores, Vicens 5567-2839 43  
 Cortés, Ferran 6870-5182 45  
 AlbiÑana, Matias 6043-4460 44  
 Creus, Domingo 3678-8316 77  
 Sánchez, Jordi Vicenç 2268-6096 32  
 Brotons, Mateu Tomàs 0866-5322 65  
 Sesse, Josep 7087-6021 55  
 Redondo, Pere 7253-7082 53  
Segon  
Que segons allò disposat a l'article 30.2 de l'esmentat Reial Decret, el present acord es notifique a l'Inventari General de Béns Mobles del Patrimoni Històric Espanyol, Sotsdirecció General de Protecció del Patrimoni Històric, Direcció General de Belles Arts i Conservació i Restauració de Béns Culturals del Ministeri de Cultura, per a la seua inscripció definitiva en l'esmentat inventari.  
Tercer  
Contra aquesta resolució podrà interposar-se un recurs ordinari davant la Conselleria de Cultura en el termini d'un mes des de la seua notificació, d'acord amb allò establert en l'art. 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de novembre de 1994.- El director general de Promoció Cultural: José Morera Buelti.